stanford-oval/wikipedia huggingface dataset:
Poi (esiintymisväline)
Poi-sanan merkitys

Maorien kielessä poi voi tarkoittaa sekä pyöritettäviä esineitä, tanssissa käytettyä koreografiaa tai tanssin taustamusiikkia. Maorikulttuurissa poita esittää tavallisimmin kaksi naista (wahine) pellavanaruihin kiinnitettyjen poiden avulla. Maorit käyttivät poita lisäämään käsien joustavuutta ja voimaa sekä kehittämään koordinaatiokykyä. Internet-yhteisösivusto "Home of Poin" tietojen mukaan alun perin naiset tanssivat poita kehittääkseen punomistaitojaan ja miehet parantamaan voimaansa ja koordinaatiotaan taistelutilanteita varten. Poita käytettiin myös erilaisten aseiden hallintatekniikoiden apuvälineinä.
Suomalaisessa käytössä poi tarkoittaa pyöritettävää välinettä, jota moderniin poinpyöritykseen käytetään[lähde? ].
Rakenne

Maoreilla oli kahden mittaisia poita: lyhyiden narut ylsivät sormenpäistä ranteeseen; pitkien narut ylsivät sormenpäistä olkapäihin. Poi-performanssien koreografiat liittyivät monenlaisiin tarpeisiin ja rituaaleihin, niihin kuului haka-sotatansseja, kapa-haka tansseja joita pidetään maoreiden kulttuuritansseina sekä maorilaista alkuperäismusiikkia.
Nykyajan poita on monenlaisia. Sirkus- ja tulivälineliikkeet valmistavat niitä ja saatavuus on hyvä. Harjoituspoit on helppo valmistaa itse kotoa löytyvistä tarvikkeista.
Moderni poi

Moderni poinpyöritys elää rinnan perinteisten maoriesitysten kanssa. Perinteiset maorilaiset poitanssit esitetään tavallisesti ryhmäkoreografiana kulttuuritapahtumissa laulun ja musiikin säestämänä. Sen sijaan moderni poitanssi esitetään usein yksin, ilman laulua ja niukalla koreografialla. Välineet ja pyöritystyylit kuitenkin vaihtelevat enemmän. Poihin nähdään usein osana tulenpyöritystä, mutta se on vain yksi monista poinpyörityksen muodoista.
Moderni poinpyöritys lainaa elementtejä muista esitysmuodoista kuten tanssin eri tyylisuunnista ja pyöritysvälineakrobatiasta. Useimmiten poitaidot opitaan toisilta poinpyörittäjiltä, DVD:ltä tai internetin avulla, ilman muodollista opetusta. Vahva yhteisöllisyys ja itseopiskelu ovat avaintekijöitä modernissa poinpyörityksessä.
Internet on ollut keskeinen tekijä poin suosion kehittymisessä.
Harjoituspoit

Aloittelijat aloittavat useimmiten harrastelunsa harjoituspoiparilla, jonka saa helposti rakennettua pehmeistä materiaalista, kuten esimerkiksi pitkistä sukista, jotka on painotettu keveillä pehmeillä esineillä, kuten footbageilla, tennispalloilla, jonglöörauspalloilla tai vastaavilla kotoa löytyvillä pehmeillä painoilla. Harjoituspoita saa myös useista sirkusalan kaupoista sekä tulivälinekaupoista. Myös suurin osa Suomen tuliryhmistä valmistaa tai tarjoaa apua harjoitusvälineiden valmistukseen.
Esiintymisessä käytetyt poit

Esiintyvät poipyörittäjät käyttävät useimmiten valaistuja välineitä tai esiintyvät palavilla poilla pyörityksen estetiikan lisäämiseksi ja kuvioiden korostamiseksi. Osaan poista on kiinnitetty hännät tai viirit näyttävän visuaalisen efektin aikaansaamiseksi. Esiintyvä poinpyöritys pääsee parhaimmilleen pimeässä, jossa pyörittäjät käyttävät valonlähteen sisältäviä välineitä, kuten hohtotikkuja, UV-aktiivisia materiaaleja tai LED-valoja.
Tulipoissa käytetään sydäntä, joka on nidottu kevlarista. Sydämet kastetaan polttoaineeseen ja sytytetään palamaan. Ensimmäinen tiedossa oleva tulipoi-esitys esitettiin yksityisissä juhlissa Havaijilla. Juhlista tuli julkiset 1959 kieppeillä, ja turistinähtävyys 1960-luvun alussa.
Meteor

Meteor kehitettiin poin ja kiinalaisen meteor hammer -nimisen taisteluvälineen yhdistelmänä. Meteor valmistetaan usein samaan tapaan kun poikin, tai se voidaan valmistaa käyttämällä poiparia. Tässä tapauksessa väliin täytyy liittää lyhyt ketju, köysi tai palikka keskelle. Monet poitaidot kääntyvät suoraan taidoiksi myös meteoriin. Meteorin pyöritykseen voi lisätä vaivattomasti myös muita tulivälinetekniikoita.
Tulipoi
Semjon Košelev

| Semjon Košelev |
| --- | --- |

Henkilötiedot
Syntynyt: 11. tammikuuta 1996 (ikä 28) Ust-Kamenogorsk, Kazakstan
Kansalaisuus:   Kazakstan  Venäjä
Jääkiekkoilija
Pelipaikka:  vasen laitahyökkääjä
Hanska:  vasen
Pituus:  186 cm
Paino:  83 kg
Seura
Seura:  Metallurg Magnitogorsk
Sarja:  KHL
Pelinumero:  19
Pelaajaura
Pääsarjaura:  2011–
Aik. seurat:  Kaztsink-Torpedo-2 (Kazakstan) Kaztsink-Torpedo (VHL) Krasnaja Armija (MHL) Zvezda Tšehov (VHL) TsSKA Moskova (KHL) Avangard Omsk (KHL)
KHL-varaus:  4. varaus, 2013 Neftehimik Nižnekamsk
Semjon Jurjevitš Košelev (ven. Семён Юрьевич Кошелев, s. 11. tammikuuta 1996 Ust-Kamenogorsk) on kazakstanilainen jääkiekkoilija, pelipaikaltaan vasen laitahyökkääjä. Hän edustaa KHL-liigassa pelaavaa Metallurg Magnitogorskia.
Košelev, jolla on myös Venäjän kansallisuus, teki KHL-debyyttinsä kaudella 2015–2016. Hän oli neljäs varaus vuoden 2013 KHL:n varaustilaisuudessa.
Skivika

| Skivika |
| --- | --- |
 Skivika
 Koordinaatit: 59°12′55″N, 11°04′27″E 
Valtio:  Norja
Lääni:  Østfold
Kunta:  Fredrikstad ja Sarpsborg
Pinta-ala:  
 – Maa:  0,5 km²
Väkiluku (2022):  1 075
 – Väestötiheys:  2 150 as./km²
Infobox OKVirheellinen NIMI-arvo: 
Skivika on taajama Fredrikstadin ja Sarpsborgin kunnissa Østfoldin läänissä Norjassa. Taajaman pinta-ala on 0,5 neliökilometriä ja asukasluku 1 075 vuonna 2022. Suurin osa asukkaista asuu Fredrikstadin kunnan puolella.
Aiheesta muualla

Kuvia tai muita tiedostoja aiheesta Skivika Wikimedia Commonsissa
Havannan katedraali

| Havannan katedraali Catedral de San Cristóbal |
| --- | --- |
 Havannan katedraalin julkisivu. Kellotornit ovat epäsymmetriset.
Sijainti:  Havanna, Kuuba
Koordinaatit:  23°08′29″N, 82°21′07″W
Kirkkokunta:  roomalaiskatolinen
Rakentamisvuosi:  1777
Tyylisuunta:  barokki
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Havannan katedraali (esp. Catedral de San Cristóbal de La Havana) on barokkityylinen kirkkorakennus Kuuban pääkaupungissa Havannassa. Jesuiitat käynnistivät kirkon rakentamisen vuonna 1748, ja se valmistui vuonna 1777. Jesuiitat itse eivät kuitenkaan nähneet kirkon valmistuvan, sillä Espanjan kuningas Kaarle III karkotti heidät Kuubasta 1767. Vuonna 1789 kirkosta tehtiin katedraali.
Vuosina 1796–1898 kirkossa säilytettiin joitakin Kristoffer Kolumbuksen jäänteitä, jotka nykyisin ovat Sevillassa.
Simaro Lutumba

Simaro Massiya Lutumba Ndumanueno (19. maaliskuuta 1938 Kinshasa – 30. maaliskuuta 2019 Pariisi) oli kinshasankongolainen laulaja-lauluntekijä ja kitaristi. Hänen genrensä oli kongolainen rumba ja pääasiallinen laulukielensä lingala.
Lutumba liittyi TPOK Jazz -kokoonpanoon vuonna 1961. Hän sai lyyristen sävellystensä ansiosta lisänimen Le Poète. Vuonna 1974 Lutumba kirjoitti kappaleen "Mabele", josta tuli eräs hänen suurimmista hiteistään. Vuonna 1984 hän kävi Kongo-Brazzavillen puolella levyttämässä ilman TPOK Jazzia kappaleen "Maya", josta tuli välitön menestys lähimaissa. Muita Lutumban merkittäviä kappaleita ovat muiden muassa "Kadima", "Testament ya Bowule", "Mandola", "Mbongo", "Faute ya Commercante" ja "Ebale ya Zaire".
Lutumballa ja hänen pitkäaikaisella yhteistyökumppanillaan, muusikko Francolla oli suuri vaikutus kongolaiseen musiikkiin. Francon kuoltua Lutumba toimi TPOK Jazzin keulahahmona, kunnes yhtye vuonna 1993 hajosi rahaa koskeneisiin erimielisyyksiin sen ja Francon perheen välillä. Tällöin Lutumba perusti uuden kokoonpanon, Bana O.K.:n; sen kanssa hän levytti albumit Procès (2004) ja Encore & Toujours (2013). Lutumba vetäytyi aktiivisesta musiikkielämästä pari vuotta ennen kuolemaansa, mutta matkusti välillä Eurooppaan terveystarkastuksia ja hoitoja varten. Hän kärsi diabeteksesta ja kohonneesta verenpaineesta.
Havannan lento-onnettomuus

Havannan lento-onnettomuus voi tarkoittaa seuraavia onnettomuuksia:
Aeroflotin lento 331, vuonna 1977 Havannassa tapahtunut lento-onnettomuus
Cubana de Aviaciónin lento 9646, vuonna 1989 Havannassa tapahtunut lento-onnettomuus
Cubana de Aviaciónin lento 972, vuonna 2018 Havannassa tapahtunut lento-onnettomuus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Havannan lento-onnettomuus”, voi hakea sivunnimihaulla, laajalla sivunnimihaulla tai tekstihaulla.
Simberg

Simberg on muun muassa seuraavien suomalaisten henkilöiden sukunimi:
Guido Simberg (1887–1971), kirjailija, Hugo Simbergin veli
Hugo Simberg (1873–1917), taidemaalari ja graafikko
Johan Simberg (s. 1950), näyttelijä
Kimmo Simberg (s. 1959), yritysjohtaja ja osuustoimintavaikuttaja, kauppaneuvos
Kurt Simberg (1913–1984), arkkitehti
Outi Simberg (o.s. Vahtera, myöh. Lilljegren) televisiokuuluttaja ja elokuvanäyttelijä
Uhra-Beata Simberg-Ehrström (1914–1979), tekstiilitaiteilija, Hugo Simbergin tytär
| --- | --- |
: Tällä täsmennyssivulla luetellaan henkilöitä, joilla on sama sukunimi.
Epidermolysis bullosa

Viisivuotias poika, jolla on epidermolysis bullosa.
Epidermolysis bullosa (EB) on yleisnimitys joukolle parantumattomia geneettisiä eli perinnöllisiä virheitä ihon pintakerrokset yhteensitovan keratiinin ja/tai kollageenin muodostumisessa. Oireet ilmenevät  rakkulanmuodostuksena pienimmästäkin ihoon kohdistuvasta liikkeestä tai paineesta. Sairaudessa ihon pintakerros on synnynnäisesti niin hauras, että se vaurioituu helposti hankauksen tai kolhaisun vaikutuksesta aiheuttaen rakkulan. Sairauteen liittyy kohonnut ihosyöpään sairastumisriski, sekä vaikeimmissa tapauksissa invaliditeetti. Luuytimen siirtoa tutkitaan yhtenä hoitomenetelmänä.
Päämuodot

tautiryhmässä voidaan erottaa kolme päämuotoa:
Epidermolysis bullosa simplex (EBS)
Junktionaalinen epidermolysis bullosa (EBJ)
Dystrofinen epidermolysis bullosa (EBD)
-kaikissa taudin päämuodoista esiintyy lisäksi poikkeavia alamuotoja.
Periytyminen

Kaikki EB:n muodot ovat perinnöllisiä, mutta periytymistavat vaihtelevat eri EB:n muodoissa.
Yleisyys

Maailmanlaajuisesti arviolta 50 lasta jokaista miljoonaa syntyvää kohti diagnosoidaan geenimutaation kantajaksi ja keskimäärin 9 henkilöä jokaista miljoonaa kantajaa kohti varsinaiseksi tapaukseksi. 
Oireita on havaittu kaikissa maailman ihmisryhmissä ja molemmilla sukupuolilla.
EB on harvinainen sairaus. Suomessa arvioidaan olevan noin 200 tapausta.
Aiheesta muualla

Wikimedia Commonsissa on kuvia tai muita tiedostoja aiheesta .
Epidermolysis Bullosa -opas[vanhentunut linkki]
Iholiitto ry
Skjebergin kirkko

| Skjebergin kirkko Skjeberg kirke |
| --- | --- |

Sijainti:  Sarpsborg, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1100-luku
Materiaali:  kivi
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Skjebergin kirkko (norj. Skjeberg kirke) on Sarpsborgin kunnassa Østfoldin läänissä Norjassa sijaitseva kivikirkko 1100-luvulta.
Aiheesta muualla

Kuvia tai muita tiedostoja aiheesta Skjebergin kirkko Wikimedia Commonsissa
Polykso

Polykso oli kreikkalaisessa mytologiassa usean eri naishahmon nimi:
Danauksen puoliso

Polykso oli Niilin najadi ja yksi Danaoksen useista puolisoista. Hän synnytti miehelleen kaksitoista tytärtä: Autonoen, Theanon, Elektran, Kleopatran, Eurydiken, Glaukippen, Antheleian, Kleodoren, Euippen, Eraton, Stygnen ja Bryken. Nämä puolestaan menivät naimisiin Aigyptoksen kahdentoista pojan kanssa, mutta murhasivat nämä heti hääyönään isänsä käskystä.
Tlepolemoksen puoliso

Polykso oli Tlepolemoksen puoliso ja syntyjään Argoksesta. Kun hänen miehensä joutui jättämään Argoksen kuninkuuden ja pakenemaan Rodokselle, hän seurasi miehensä mukana. Tlepolemoksen kuoltua Troijan sodassa, Polykso jäi yksi suremaan poikansa kanssa. Katkeroituneena miehensä kuolemasta Polykso halusi kostaa Helenalle, joka sodan jälkeen jäi hänen armoilleen. Niin hän lähetti palvelijattariaan fuurioiksi pukeutuneena Helenan luo tämän ollessa kylvyssä, ja nämä ottivat Helenan kiinni ja hirttivät hänet puuhun.
Hyadi

Polykso oli yksi seitsemästä hyadista.
Nykteuksen puoliso

Polykso oli Nykteuksen puoliso, joka synnytti miehelleen Antiopen.
Hypsipylen hoitaja

Polykso oli Lemnoksen kuningatar Hypsipylen hoitaja. Hän oli myös Apollonin papitar, jota kunnioitettiin ennustustaitonsa vuoksi.
Skjeberg

| Skjeberg |
| --- | --- |
 Katunäkymää vuonna 2012.
 Skjeberg
 Koordinaatit: 59°12′23″N, 11°11′39″E 
Valtio:  Norja
Lääni:  Østfold
Kunta:  Sarpsborg
Pinta-ala:  
 – Maa:  0,9 km²
Väkiluku (2023):  1 579
 – Väestötiheys:  1 754,4 as./km²
Infobox OKVirheellinen NIMI-arvo: 
Skjeberg on taajama Sarpsborgin kunnassa Østfoldin läänissä Norjassa. Taajaman pinta-ala on 0,9 neliökilometriä ja asukasluku 1 579 vuonna 2023. Skjeberg oli itsenäinen kunta vuodesta 1837 vuoteen 1992, jolloin se liitettiin Sarpsborgiin. Liitoshetkellä Skjebergin kunnan pinta-ala oli 190 neliökilometriä ja asukasluku 14 295.
Entisen Skjebergin kunnan vaakuna.
Skjebergin kirkko
Aiheesta muualla

Kuvia tai muita tiedostoja aiheesta Skjeberg Wikimedia Commonsissa
Elsa Pataky

| Elsa Pataky |
| --- | --- |
 Elsa Pataky vuonna 2007.
Henkilötiedot
Koko nimi:  Elsa Lafuente Medianu
Syntynyt: 18. heinäkuuta 1976 (ikä 48) Madrid, Madridin maakunta, Espanja
Puoliso:  Chris Hemsworth (2010-)
Lapset:  3
Näyttelijä
Aktiivisena:  1998-
Merkittävät roolit:  Candela (El arte de morir)
Aiheesta muualla
Viralliset kotisivut
IMDb 
Elonet
Elsa Pataky (oik. Elsa Lafuente Medianu, s. 18. heinäkuuta 1976 Madrid, Madridin maakunta, Espanja) on espanjalainen näyttelijä.
Tausta

Patakyn isä Jose Francisco Lafuente on espanjalainen ja työskentelee biokemistinä, hänen äitinsä Cristina Medianu Pataky on Romaniasta kotoisin ja työskentelee tiedottajana. Hänen äitinsä vanhemmat ovat Unkarista ja Romaniasta. Hän puhuu sujuvasti espanjaa, ranskaa, englantia ja romaniaa. Taiteilijanimi Pataky tulee hänen äidinpuoleisen isoäitinsä nimestä.
Ura

Pataky opiskeli journalismia Universidad San Pablossa ja harrasti vapaa-ajallaan näyttelemistä Ángel Gutiérrezin johtamassa teatteriryhmässä. Opinnot jäivät, kun hän sai roolin lopulta suursuosioon nousseesta televisiosarjasta Al salir de clase. Sarjan myötä hän sai ensimmäisen suuremman elokuvaroolinsa elokuvasta El arte de morir, joka oli myös menestys.
Sittemmin hän on näytellyt yli kymmenessä espanjalaisessa elokuvassa sekä muun muassa Ahmed Ahne -piirroshahmoon perustuvassa ranskalaiselokuvassa Iznogoud. Hänellä oli myös sivuosa Samuel L. Jacksonin tähdittämässä elokuvassa Snakes on a Plane. Pataky näytteli myös jonkin aikaa espanjalaisessa Serranon perhe -televisiosarjassa sijaisopettaja Raquelin osassa.
Yksityiselämä

Pataky seurusteli amerikkalaisen näyttelijän Adrien Brodyn kanssa, mutta suhde päättyi vuonna 2008.
Elsa meni naimisiin australialaisen näyttelijän Chris Hemsworthin kanssa vuonna 2010. Heillä on kolme lasta, tyttö ja myöhemmin syntyneet kaksoispojat.
Pataky pitää laskettelusta, rullaluistelusta ja ratsastamisesta.[lähde? ]
Aiheesta muualla

Elsa Patakyn virallinen sivusto (englanniksi) (espanjaksi)
Elsa Pataky Internet Movie Databasessa. (englanniksi)
Sinus Iridum

Sinus Iridum
Sinus Iridum eli Sateenkaartenlahti on Kuussa sijaitseva, halkaisijaltaan 260 kilometrin levyinen, osaksi täyttynyt kraatteri Mare Imbriumissa. Kraatterin reuna on nimetty Montes Juraksi eli Juravuoristoksi ja vuoriston päätepisteet Promontorium Heraclitekseksi sekä Promontorium Laplaceksi. Vuoriston pohjoisosissa on ainoastaan yksi suurempi kraatteri, Bianchini (38 km). Lahden nimi on peräisin italialaiselta Giovanni Ricciolilta, joka nimesi sen tekemäänsä kuun karttaan vuonna 1651.
Skiáthoksen lentoasema

Skiáthoksen lentoasema ”Aléxandros Papadiamántis” (kreik. Κρατικός Αερολιμένας Σκιάθου «Αλέξανδρος Παπαδιαμάντης», Kratikós Aeroliménas Skiáthou «Aléxandros Papadiamántis», IATA: JSI, ICAO: LGSK, YPA: KASK) on kansallinen lentoasema Skiáthoksen saarella Kreikassa.
Lentoasema otettiin käyttöön vuonna 1972. Se on omistettu skiáthoslaiselle kirjailija Aléxandros Papadiamántikselle.
Lentokone laskeutumassa Skiáthoksen lentoasemalle.
Lentoasema sijaitsee noin kaksi kilometriä Skiáthoksen kaupungista koilliseen. Lentokentän kiitotien pituus on 1 628 metriä ja leveys 30 metriä, ja se on rakennettu noin 16 metrin korkeudelle merenpinnasta. Lentokenttä on rakennettu poikittain saaren itäpään niemelle, ja sen kumpikin pää on lähes kiinni merenrannassa ja rantaa pitkin kiertävissä maanteissä, joiden yli koneet laskeutuvat matalalta. Tämän vuoksi kenttä on suosittu lentokonebongareiden keskuudessa.
Aegean Airlines ja Olympic Air lentävät kentälle Ateenasta. Lukuisat ulkomaiset yhtiöt, myös muun muassa Finnair, lentävät kentälle suoria reitti- tai tilauslentoja turistikaudella.
Aiheesta muualla

Kuvia tai muita tiedostoja aiheesta Skiáthoksen lentoasema Wikimedia Commonsissa
Kreikan lentoasemat ja lentokentät
| --- | --- |
Kansainväliset lentoasemat:  Alexandroúpolin kansainvälinen lentoasema · Ateenan kansainvälinen lentoasema · Chanián kansainvälinen lentoasema · Iraklionin kansainvälinen lentoasema · Kalamátan kansainvälinen lentoasema · Kaválan kansainvälinen lentoasema · Kefalonián kansainvälinen lentoasema · Korfun kansainvälinen lentoasema · Kosin kansainvälinen lentoasema · Límnoksen kansainvälinen lentoasema · Mytilínin kansainvälinen lentoasema · Ródoksen kansainvälinen lentoasema · Sámoksen kansainvälinen lentoasema · Thessalonikin kansainvälinen lentoasema · Zákynthoksen kansainvälinen lentoasema
Kansalliset lentoasemat:  Áktion lentoasema · Áraxoksen lentoasema · Astypálaian lentoasema · Chíoksen lentoasema · Ikarían lentoasema · Ioánninan lentoasema · Kálymnoksen lentoasema · Kárpathoksen lentoasema · Kastorián lentoasema · Kozánin lentoasema · Kytheran lentoasema · Mégaran lentoasema · Míloksen lentoasema · Mýkonoksen lentoasema · Náxoksen lentoasema · Néa Anchíaloksen lentoasema · Pároksen lentoasema · Santorínin lentoasema · Skiáthoksen lentoasema · Skýroksen lentoasema · Sýroksen lentoasema
Kunnalliset lentoasemat:  Kásoksen lentoasema · Kastelórizon lentoasema · Léroksen lentoasema · Siteían lentoasema
Entiset lentoasemat ja lentokentät:  Agrínion lentoasema · Andravídan lentoasema · Ellinikón kansainvälinen lentoasema · Epitálion lentoasema · Kastéllin lentoasema · Portochélin lentokenttä · Spártin lentoasema · Tríodoksen lentokenttä
Sotilas- lentokentät:  Agrínion sotilaslentokenttä · Alexándreian sotilaslentokenttä · Amygdaleónaksen sotilaslentokenttä · Andravídan sotilaslentokenttä · Dekéleian sotilaslentokenttä · Elefsínan sotilaslentokenttä · Lamían sotilaslentokenttä · Lárisan sotilaslentokenttä · Marathónaksen sotilaslentokenttä · Maritsán sotilaslentokenttä · Sédeksen sotilaslentokenttä · Stefanovíkeion sotilaslentokenttä · Tanágran sotilaslentokenttä · Trípolin sotilaslentokenttä · Tympákin sotilaslentokenttä
Sergei Slonimski

Sergei Mihailovitš Slonimski (ven. Серге́й Миха́йлович Слони́мский; 12. elokuuta 1932 – 9. helmikuuta 2020 Pietari) oli venäläinen säveltäjä.
Slonimski syntyi kirjailija Mihail Slonimskin perheeseen ja oli Nicolas Slonimskin sisaruksenpoika. Slonimski opiskeli Orest Evlahovin ja Vladimir Nilsenin johdolla Pietarin konservatoriossa, josta valmistui vuonna 1955. Hän oli suorittanut opintoja myös Moskovassa vuosina 1943–1950. Hän liittyi Pietarin konservatorion henkilökuntaan sävellysopettajana vuonna 1959. Slonimski sai Venäjän SFNT:n kansantaiteilijan arvon vuonna 1987 ja Venäjän valtionpalkinnon vuonna 2001. Hänen johdollaan opiskelivat muiden muassa Vladislav Tšernušenko, Vasili Sinaiski ja Juri Simonov. Hän opetti myös kolmansista maista tulleita opiskelijoita.
Slonimski sai vaikutteita eri aikakausilta ja myös jazzista, rockista sekä kansanmusiikkiperinteistä. Hän yhdisteli läntisiä ja slaavilaisia piirteitä toisin kuin monet aikalaiset, joista esimerkiksi Alfred Schnittkeen ja Edison Denisoviin vaikuttivat enemmän läntiset, Georgi Sviridoviin ja Valeri Gavriliniin slaavilaiset. Slonimskin tuotantoon kuuluu esimerkiksi kahdeksan oopperaa, 34 sinfoniaa, kamarimusiikkia, balettia, oratorioita, musiikkia kansansoittimille ja pedagogisia sävellyksiä lapsille. 1960-luvulla Slonimski teki myös kaksitoistasäveljärjestelmällä laadittuja sävellyksiä, joihin hallinto ei kuitenkaan suhtautunut suopeasti.
Sergei Soldatov

Sergei Soldatov
Sergei Soldatov (24. kesäkuuta 1933 Narva – 24. tammikuuta 2003 Tallinna) oli virolainen, neuvostomiehityksen aikainen toisinajattelija.
Soldatov syntyi virolais-venäläiseen sekaperheeseen ja kävi koulunsa loppuun Jõhvissä. Sen jälkeen hän kävi Leningradin  teknillisen korkeakoulun, minkä jälkeen työskenteli tallinnalaisissa tehtaissa ennen kuin pääsi luennoitsijaksi Tallinnan polyteknilliseen instituuttiin.
Neuvostoliiton turvallisuuspoliisi KGB suoritti kotietsinnän Soldatovin asunnossa 20.7.1969, koska häntä epäiltiin yhteistyöstä Taisteluliitto poliittisten oikeuksien puolesta -nimisen järjestön kanssa. Soldatovia ei tuomittu vankeuteen, mutta hän menetti insinöörinvirkansa. Soldatovin kuulustelupöytäkirja on julkaistu vuonna 1979.
1970-luvun alussa Soldatov toimi maanalaisen sanomalehden toimittajana ja oli jäsen kielletyssä Viron demokraattisessa liikkeessä. Hän oli  toisinajattelija Tunne Kelamin ystävä ja hänellä oli myös yhteyksiä muihin venäjänkielisiin toisinajattelijoihin ympäri Neuvostoliittoa.
Vuonna 1974 KGB pidätti joukon hänen ystäviään kuten Kalju Mätikin, Artjom Juškevitsin ja Mati Kiirendin, päätti Soldatov mennä piiloon. Hänet pidätettiin seuraavana vuonna ja tuomittiin kuudeksi vuodeksi vankeuteen. Vankeustuomionsa hän suoritti Mordvan autonomisella alueella sijainneella työleirillä josta hän vapautui vuonna 1981. Pian vapauttamisen jälkeen Soldatov ja hänen vaimonsa Ludmila karkotettiin Neuvostoliitosta.
Soldatovin perhe asettui asumaan Länsi-Saksaan ja Aleksandr Solženitsynin avustuksella pääsi töihin Radio Free Europeen tekemään vironkielisiä ohjelmia.
Viroon Soldatov palasi vuonna 2000 eikä ollut aina tyytyväinen kotimaassaan tapahtuneeseen kehitykseen.
Käännös suomeksi
Elizabeth (kappale)

| ”Elizabeth” Ghost |
| --- | --- | --- |

Singlen tiedot
 Albumilta: Opus Eponymous
 B-puoli: ”Death Knell”
 Julkaistu: 1. syyskuuta 2010
 Formaatti: 7" vinyyli
 Tekijä(t): A Ghoul Writer
 Tyylilaji: hard rock
 Kesto: 03.54
 Levy-yhtiö: Iron Pegasus
Ghostin muut singlet
|   | ”Elizabeth” 2010 | ”Secular Haze” 2013 |
Elizabeth on ruotsalaisen hard rock -yhtye Ghostin kappale ja singlejulkaisu yhtyeen esikoisalbumilta Opus Eponymous. Kappale kertoo unkarilaisesta kreivittärestä ja sarjamurhaajasta Erzsébet Báthorysta.
Kappaleet

Elizabeth – 3.54
Death Knell – 4.35
Aiheesta muualla

Albumi Elizabeth (kappale) Encyclopaedia Metallum -sivustolla (englanniksi)
Elizabeth discogs.com -sivustolla
Sinun ristisi juureen

| Sinun ristisi juureen |
| --- | --- |
Kirjailija:  Mika Waltari
Kieli:  suomi
Genre:  Runous
Kustantaja:  WSOY
Julkaistu:  1927
Sivumäärä:  74
Löydä lisää kirjojaKirjallisuuden teemasivulta
Sinun ristisi juureen on kirjailija Mika Waltarin runokokoelma vuodelta 1927. Sen on kustantanut WSOY. Teos on Waltarin kirjailijauran ensimmäinen julkaistu runoteos. Runojen aiheet ovat uskonnollisia.
Etelä-Kaarela

Etelä-Kaarela (ruots. Södra Kårböle) on entinen Helsingin kaupunginosa. Se sai alkunsa vuoden 1946 alueliitoksessa, jossa Helsingin maalaiskunnassa (nyk. Vantaalla) sijainnut Kaarelan kylä pilkkoutui kahteen osaan. Pohjois-Kaarela jäi maalaiskunnan puolelle ja Etelä-Kaarela liitettiin Helsinkiin. Nimi muutettiin Kaarelaksi vuonna 1992.
Psykokinesia

Lavastetussa ranskalaisessa valokuvassa vuodelta 1875 mies nostaa tuolia ajatuksen voimalla.
Psykokinesia on esineeseen vaikuttamista, kuten sen liikuttamista, paranormaalilla tavalla ajatusenergian voimalla. Telekinesia on psykokineettisten ilmiöiden tuottamista esineeseen koskematta, välimatkan päästä. Ilmiöiden olemassaolosta ei ole tieteellistä näyttöä.